ایشبارا تئریش خاقان

ایشبارا تئریش تۇنقا خاقان - قارداشی نیشا تۇلو خاقاندان سوْنرا تاختا گلمیشدی. حاکمیته گلدیکدن سوْنرا ایلک ایشی تان سۆلاله‌سی ایله دوْست علاقه‌‌لری قۇرماق اوْلدو. نیشیبیلر تۇلولار آراسینداکی مۆباریزه‌دن بئزن خاقان اوْنلارین هره‌سینی 5 آيماکا بؤلدو. لاکین بۇ يئنیلیک گۆجلنمکدن چوْخ ضعیفله‌مه‌يه آپاردی. طایفالار عصیان ائتدی. چین اوْردوسو قاریشیقلیقدان فايدالاناراق خاقانی اؤلدوردو. اؤلوموندن سوْنرا خاقانلیق اۆچ يئره بؤلوندو، نۇشیبیلرین دستک ایله يئرینه شرقده خاللیق ایشبارا يابقو خاقان کئچدی، غربده ایسه تۇلولارین دستکله‌دیگی اصلن شرقی گؤی تورک خاقانلیغیندان اوْلان ایللیگ خاقانین اوْغلو يۆکوک شاد حاکمیته گلدی، بۇندان بیر نئچه ایل سوْنرا خزر خاقانی ایربیس شئکوی خاقان دا اؤزونو غربی گؤی تورک خاقانی اعلان ائتدی.

 قایناقلار 

بؤلمه:یئددینجی عصر
بؤلمه:تورک تاریخی
بؤلمه:گؤی‌تورک خاقانلاری
بؤلمه:گؤی‌تورکلر